வரும் ஞாயிறு (05.01.2017) சன்.டிவி யில் ஆனந்த விகடன் சினிமா விருதுகள் நிகழ்ச்சியில ரஜினி, விஜய் உடன் நிற்க சிவகார்த்திகேயன் மேடையில் ரஜினி வாய்ஸில் பேசிக் கலக்கினதைப் பார்க்கலாம். எஸ்.. முழு நீள வசனம் ஒன்றைப் பேசி ‘எச்சச்ச… கச்சச்ச’ என்று ரஜினி வாய்ஸில் கலக்கிய சிவகார்த்திகேயன், ‘கேடி பில்லா’, ‘மெரினா’ போன்ற படங்களில் நடித்துக் கொண்டிருந்தபோது, ஸ்கோடா அல்லது ஃபோக்ஸ்வாகன் கார்கள் வாங்கலாம் என்ற ஐடியாவில் இருந்தார். ‘உங்க யோகம்… நீங்க ஆடி கார்ல போவீங்க’ என்று ‘ரஜினிமுருகன்’ படத்தில் ஜோஸியர் சொன்னது, சிவகார்த்திகேயனுக்கு உண்மையாகிப் போனது. ஆம்! சுமார் ஒரு கோடி ரூபாய்க்கு ஆடி Q7 கார் வாங்கினார் சிவகார்த்திகேயன். விகடன் விருது விழாவுக்கு தனது இன்னொரு காரான வெள்ளை நிற 60 லட்ச ரூபாய் ரேஞ்ச்ரோவர் இவோக்கில் பம்மியபடி வந்திறங்கினார் சிவகார்த்திகேயன். ‘‘சொல்லியிருந்தா நானும் ரேஞ்ச்ரோவர்லயே வந்திருப்பேனே நண்பா. பெட்ரோலும் சேமிச்சிருப்பேன்’’ என்று ரெனோ டஸ்ட்டர் காரில் வந்த சதீஷ்,காமெடி பண்ண, கலகலவென சிரித்துக் கொண்டே உள்ளே நுழைந்தனர் இருவரும் .